
Številka: 122-0025/2026				

Datum: 7. 5. 2026


OBČINSKEMU SVETU


ZADEVA: OBRAVNAVA IN POTRDITEV CENE POMOČI NA DOMU V OBČINI IG 


V skladu z 18. členom Pravilnika o metodologiji za oblikovanje cen socialno varstvenih storitev (Ur. l. RS, št. 87/06, 127/06, 8/07, 51/08, 5/09, 6/12), Pravilnikom o standardih in normativih socialnovarstvenih storitev (Ur. l. RS št. 45/10, 28/11, 104/11, 111/13, 102/15, 76/17, 54/19, 81/19, 103/21, 54/22, 159/22, 15/24) je Zavod Zarjica zaradi bistvenih sprememb v stroških dela, napredovanj v plačnih razredih, rasti osnovnih plač po aneksih h Kolektivni pogodbi za dejavnost zdravstva in socialnega varstva (Ur. l. RS št. 99/24, 110/24, 13/25) poslal vlogo za soglasje k ceni storitve pomoči na družini na domu. 

Predlog novih cen:
- predlagana cena storitve na 1 uro je 31,62 EUR, pri čemer znaša delež občine 23,12 EUR, delež uporabnika 8,50 EUR; 
- predlagana cena storitve ob nedeljah je za 40 % višja od cene med delovnikom. To je 44,27 EUR, pri čemer znaša delež občine 32,37 EUR, delež uporabnika pa 11,90 EUR;
- predlagana cena storitve ob praznikih je za 50 % višja od cene med delovnikom. To je 47,43 EUR, pri čemer bi znašal delež občine  34,68 EUR, delež uporabnika pa 12,75 EUR.

Finančne posledice: predvidene z rebalansom


Priloga: predlog cene izvajalca


Predlog sklepa:
Občinski svet Občine Ig sprejme sklep o potrditvi  cene pomoči na domu v Občini Ig od 1. 7. 2026:
- cena na uro 31,62 EUR, od tega cena za uporabnike 8,50 EUR, za občino  23,12 EUR;
- cena storitve ob nedeljah višja za 40%: cena na uro 44,27 EUR, od tega cena za uporabnika: 11,90 EUR, za občino 32,37 EUR;
-cena storitve ob praznikih višja za 50 %; cena na uro 47,43 EUR, od tega cena za uporabnika:  
12,75 EUR, za občino 34,68 EUR.


Pripravila:								     Župan
Polona Skledar							Zlatko Usenik	
višja svetovalka
za družbene dejavnosti

